BODOLAND रादाब- 4 जुन, 2020 : गिख्रंथाव, मुगैथाव आरो सोंखारिथाव। बिब्दि जाथायखौ सोंखारिनो मुलुगनि सुबुंफोरनि गेजेराव राव गैया। गोर्बोआव फिसा गोनां मासे मैदेरनि सायाव गाग्लोबनाया मुलुगनाङै संखिखांहोदों। रोजा रोजा सुबुंनि मेगनाव मोदै गहोदों। “साइलेन्ट भेलि” माहारियारि हाग्रामानिफ्राय आदार नागिरनानै गामि फारसे ओंखार बोनाय मासे गोरबोआव फिसा गोनां मैदेरखौ केरेलानि मलप्पुरमाव बुथारदों।